دکینیا مخالف گوند په انتخاباتو کې  اوډینگا بریالی اعلان کړیدی
نن دشنبی په ورځ یو څه رسمی نتیجی اعلان شویدی چې اوډینگا دری عشاریه اوه میلونه رائې گټلی دی
سره لدی چې په رسمی توگه دانتخاباتو نتیجی څوځلی ځنډول شوی وی خوبیاهم دکینیا مخالف گوند اعلان وکړ چې دجمهوری ریاست انتخابات ئې وگټل . دنارنج دډیموکراتیک تحریک غړی موسالیا موداوادی وائې، رائلااوډنیگا دکینیا منتخب جمهوررئیس دی چې دا دگوند دخپل انتخاب له مخی دی . موداوادی داوډینگا مرستیال دی . نن دشنبی په ورځ یو څه رسمی نتیجی اعلان شویدی چې اوډینگا دری عشاریه اوه میلونه رائې گټلی دی او جمهوررئیس ماوی کیباکی دری عشاریه څلور میلونه رایه وړی دی . توقع ده چې درایه و شمیر ل ترجمعی دورځی پوری بشپړ شی . دانتخاباتو دچاروماموران وائې، دانتخاباتو دنتیجو داعلانولو دځنډ علت په انتخاباتو کې دزیاتو خلکوگډون او تریوڅه اندازی پوری لوژستکی ستونزی وی . درایه ودشیمرول دځنډ په علت دکینیا په ځینو سیمو کې بلواگانی شوی وی . مظاهره چیانو موټری په تیږو وویشتلی او په لویدیځ ښار کیسوموکې ئې اورونه واچول . کیسومو داوډینگا قوی مرکزدی . دنیرو بی دکیبیرا په سیمه کې درقیبو قبیلوترمنځ اخوډب هم پیښ شویدی .